**Dunia Lat** ialah pameran lukisan dan karya seni selama sebulan yang diilhamkan oleh pencapaian yang dilakukan oleh kartunis Malaysia, Mohd Nor Khalid (Lat). Pameran ini ialah antara yang pertama seumpamanya di Malaysia yang mana subjek utamanya ialah kartunis. Ia diadakan di Muzium Negara dari 12 April sehingga 12 Jun 1986 dan dianjurkan oleh New Straits Times Press (NSTP).

Latar belakang
--------------

Muzium Negara dan New Straits Times Press (NSTP) mengumumkan akan memberi penghargaan kepada Lat dengan menganjurkan satu pameran seninya yang bertajuk Dunia Lat yang diadakan di muzium itu. Pameran ini diadakan tepat pada masanya apabila Persidangan Persatuan Pengembaraan Kawasan Pasifik (PATA) 1986 yang diadakan di Kuala Lumpur. Penganjuran pameran ini menjadikan Lat sebagai kartunis Malaysia pertama yang mengadakan sebuah pameran seni.

Ia dirasmikan oleh Menteri Perdagangan dan Industri ketika itu, Tengku Razaleigh Hamzah dan berlangsung dari 12 April sehingga 12 Jun 1986. Bekas guru Lat, Hew Chai Kee (yang sering muncul dalam kartun Lat), hadir pada majlis pembukaan. Menurut Lat, melalui pamerannya ini, beliau berharap kartunis muda akan menyedari pelbagai halangan yang ditempuh demi menjadi kartunis berjaya. Lat juga menaruh harapan agar menerusi pamerannya, beliau akan mengadakan perhimpunan kartunis di Malaysia.

Sebanyak 500 hingga 600 hasil karyanya dipamerkan di pameran ini, termasuk karya terawalnya yang dihasilkan semasa beliau berusia belasan tahun dan karya-karyanya yang disiarkan dalam *Scenes of Malaysian Life* untuk akhbar *New Straits Times* serta karyanya yang dihasilkan untuk klien beliau. Dalam pameran Dunia Lat, terdapat juga Kedai Lat yang mana pengunjung boleh membeli pelbagai cenderamata yang terdiri daripada kemeja-T, kole, lencana, rantai kunci, buku catatan yang disertakan dengan tandatangan tanda dagang Lat.

Sambutan
--------

Pameran ini menjadi kejayaan komersial apabila ia dihadiri seramai 600,000 pengunjung dalam tempoh dua bulan sepanjang penganjurannya. Ia turut dihadiri oleh pengunjung dari luar negara.

Tenaga kerja
------------

Diperoleh dari lampiran pameran.

Ahli jawatankuasa
* Mohd Nor Khalid (Lat)
* Shahrum Yub – pengerusi
* Mohd Kassim Ali – Muzium Negara
* Yasin Ibrahim – Muzium Negara
* Redzuan Tumin – Muzium Negara
* Maimunah Mohd Said – Muzium Negara
* Janet Tee – Muzium Negara
* Oliver Jackson – *New Straits Times*
* Lim Chang Moh – *The Malay Mail*

Lihat juga
----------

* Lat
* 1986 di Malaysia

Rujukan
-------

1. ↑  New Straits Times, Past, present and future 1986, m/s. 7.
2. 1 2 3  The Straits Times, Mengenali Lat 1986, m/s. 6.
3. 1 2  The Straits Times, Knowing cartoonist 1986, m/s. 6.
4. ↑  New Straits Times, Full of praiae 1986, m/s. 4.
5. 1 2  New Straits Times, for delegates 1986, m/s. 6.
6. ↑  Willmott 1989.
7. ↑  Dunia Lat 1986.

Bibliografi
-----------

* Willmott, Jennifer Rodrigo (Mac 1989). "Malaysia's Favourite Son". *Reader's Digest*. New York, United States: The Reader's Digest Association. **134** (803). ISSN 0034-0375. Diarkibkan daripada yang asal pada 2010-08-18. Dicapai pada 2010-03-12.CS1 maint: ref=harv (link)
* Anuar Othman (8 Mei 1986). "Mengenali Lat melalui pameran". The Straits Times. m/s. 6. Dicapai pada 20 September 2019.
* Anuar Othman (8 Mei 1986). "Knowing cartoonist Lat through exhibition". The Straits Times. m/s. 6. Dicapai pada 20 September 2019.
* *Dunia Lat* (Lampiran media). Kuala Lumpur, Malaysia: Muzium Negara. 1986.
* Daniel Chan (20 April 1986). "Lat on his past, prsesent and future". New Straits Times. m/s. 7.
* Subhadra Devan (11 April 1986). "'World of Lat' for delegates". New Straits Times. m/s. 6. Dicapai pada 20 September 2019.
* "Lat's former teacher full of praise". New Straits Times. 13 April 1986. m/s. 4.

| * l
* b
* s
Lat |
| --- |
| Karya terkenal | 
* *Keluarga Si Mamat* (1968–1994)
* *Scenes of Malaysian Life* (1974–2014)
* *Kampung Boy* (1979)
* *Town Boy* (1981)
* *Mat Som* (1989)
* *Kampung Boy: Yesterday and Today* (1993)

 |
| Autobiografi | 
* *Lat: 30 Years Later* (1994)

 |
| Filemografi | 
* *Kampung Boy*
	+ episod
* *Lat Kampung Boy Sebuah Muzikal*

 |
| Pameran seni | 
* Dunia Lat

 |
| Mercu tanda | 
* Galeri Rumah Lat

 |
| Keluarga | 
* Mamat Khalid (adik)
* Amen Khalid (anak saudara)

 |